NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na preskúmanie právnej a ekonomickej relevantnosti spôsobu privatizácie Slovenských elektrární, a.s. a usporiadania majetkových vzťahov na Vodnom diele Gabčíkovo v správe Vodohospodárskej výstavby, š.p.

Číslo materiálu: |
Predkladateľ: | predseda vlády
Vláda

A. berie na vedomie

návrh na preskúmanie právnej a ekonomickej relevantnosti spôsobu privatizácie Slovenských elektrární, a.s. a  usporiadania majetkových vzťahov na Vodnom diele Gabčíkovo v správe Vodohospodárskej výstavby, š.p.

B.	zbavuje 

záväzku mlčanlivosti pracovníkov Ministerstvom hospodárstva SR, Ministerstva životného prostredia SR, Fondu národného majetku SR a Vodohospodárskej výstavby, š.p. týkajúcej sa zmluvných dokumentov súvisiacich s privatizáciou Slovenských elektrární, a.s. a usporiadania majetkových vzťahov na Vodnom diele Gabčíkovo

     C.  ukladá

C.1. ministrovi životného prostredia
       ministrovi hospodárstva
       ministrovi financií 
       ministrovi zahraničných vecí
       ministrovi spravodlivosti
        splnomocnencovi vlády SR pre SVD G-N

      a odporúča
  
     prezidentovi Prezídia FNM SR

menovať zodpovedných zástupcov svojich rezortov do medzirezortnej komisie na preskúmanie a posúdenie právnej a ekonomickej relevantnosti spôsobu privatizácie Slovenských elektrární, a.s. a usporiadania majetkových vzťahov na Vodnom diele Gabčíkovo

							Termín: do 15.11.2006 

C.2. ministrovi životného prostredia
C.2.1
na základe menovania podľa bodu C.1 zriadiť medzirezortnú komisiu, doplniť medzirezortnú komisiu o nezávislých právnych a ekonomických odborníkov, 

							Termín: 30.11.2006 

C.2.2 
organizačne zabezpečovať prácu medzirezortnej komisie a správu o výsledku jej práce  predložiť vláde SR

							Termín: do 31.12.2006 

C.3. ministrovi financií
       ministrovi životného prostredia

preskúmať možnosť reštrukturalizácie návratných finančných výpomoci poskytnutých štátnemu podniku Vodohospodárska výstavba ako realizáciu štátnych záruk za zahraničné bankové úvery poskytnuté v rokoch 1995, 1996, 1998 na dostavbu Vodného diela Gabčíkovo a o výsledku predložiť správu vláde

							Termín: do 15.12.2006 

C.4. ministrovi životného prostredia

vykonať organizačno – ekonomickú reštrukturalizáciu štátnych podnikov Vodohospodárska výstavba Bratislava a Slovenský vodohospodársky podnik Banská Štiavnica aj v nadväznosti na výsledky úloh uvedených v bodoch C.2 a C.3.

							Termín: do 31.12.2006

Vykonajú: minister hospodárstva
                  minister financií
                  minister životného prostredia
                  minister spravodlivosti
                  minister zahraničných vecí
                  splnomocnenec vlády SR pre SVD G-N